Na temelju članka 71. stavak 1. Zakon o pomorskom dobru i morskim lukama („Narodne novine“ broj 83/23), Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24) i Plana upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23, 2/24 i 12/24), Gradonačelnik Grada Šibenika objavljuje

**ISPRAVAK IV. JAVNOG NATJEČAJA**

**za dodjelu dozvola na pomorskom dobru na području Grada Šibenika**

U Javnom natječaju za dodjelu dozvola na pomorskom dobru na području Grada Šibenika KLASA:934-01/25-01/2, URBROJ:2182-1-03-25-1, od 17. siječnja 2025. godine, objavljenom 21. siječnja 2025. godine, u „Službenom glasniku Grada Šibenika“, na oglasnoj ploči Grada Šibenika, na službenim mrežnim stranicama Grada Šibenika i „Slobodnoj Dalmaciji“ u Ponudbenom obrazcu za natječaj za davanje dozvola na pomorskom dobru Privitak mijenja se i glasi:

„Privitak:

1. Prospekt proizvođača ili fotografija sredstva s kojim će se obavljati djelatnost
2. Jamstvo za ozbiljnost ponude – bjanko zadužnica ovjerena od javnog bilježnika u visini početnog godišnjeg iznosa naknade za dozvolu na pomorskom dobru
3. Dokaz o registraciji djelatnosti za koju se traži davanje dozvole, ne stariji od šest (6) mjeseci
4. Dokaz o sposobnosti brodice/broda za plovidbu (u slučajevima kada se djelatnost obavlja brodom/brodicom)
5. Potvrda Porezne uprave, ne starija od 30 dana
6. Izjave ovjerene kod javnog bilježnika – Izjava 1, Izjava 2 i Izjava 3
7. Izjava 4 ovjerena kod javnog bilježnika (ukoliko ponuditelj dostavlja ponudu za redne brojeve 1.1, 1.2., 1.6., 1.7. i 1.8. iz glave I. točke 1. natječaja)
8. Isprava – potvrda jedinica lokalne ili područne (regionalne) samouprave ili drugog davatelja koncesije ili koncesijskog odobrenja (osim ponuditelja koji je djelatnosti u prethodno navedenom razdoblju obavljao na temelju koncesijskog odobrenja na području Grada Šibenika)
9. Dokaz o posjedovanju certifikata kvalitete prema europskim propisima.“

Ostali dijelovi teksta natječaja ostaju nepromijenjeni.

 GRADONAČELNIK

 Željko Burić, dr.med.

KLASA:934-01/25-01/2

URBROJ:2182-1-03-25-2

Šibenik, 22. siječnja 2025.